Diari Oficial de la Generalitat Valenciana


Sumari del DOGV 3694, del 23-02-2000 (2000/984)

RESOLUCIÓ de 17 de gener de 2000, del conseller d’Obres Públiques, Urbanisme i Transports, per la qual s’aprova definitivament el canvi de qualificació d’una parcel·la compresa en l’illa de cases delimitada pels carrers Aurora, Fortuna, Bales i Escultor F. Siurana a Castellar-Oliveral, que passaria d’eixample, edificable en 3 i 1 altures, a espai lliure d’ús privat, del Pla General de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/984


Data del document
:   17-01-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 17 de gener de 2000, del conseller d'Obres Públiques, Urbanisme i Transports, per la qual s'aprova definitivament el canvi de qualificació d'una parcel·la compresa en l'illa de cases delimitada pels carrers Aurora, Fortuna, Bales i Escultor F. Siurana a Castellar-Oliveral, que passaria d'eixample, edificable en 3 i 1 altures, a espai lliure d'ús privat, del Pla General de València. [2000/Q984]
  
Vist l'expedient relatiu a la modificació puntual del Pla General de València en el solar delimitat pels carrers Aurora, Fortuna i Bales, i de conformitat amb els següents:
  
Antecedents de fet
  
1. El projecte es sotmeté a informació pública per mitjà d'acord del Ple de l'Ajuntament en la sessió del dia 27 de novembre de 1998. Després del pertinent període d'exposició pública, en el qual no es van presentar al·legacions, s'aprovà provisionalment pel mateix òrgan en data 29 d'abril de 1999.
  
2. El projecte consta de memòria i plans.
  
3. La ciutat de València disposa d'un pla general d'ordenació urbana aprovat definitivament per la Comissió Territorial d'Urbanisme en data 28 de desembre de 1988.
  
4. La Comissió Territorial d'Urbanisme en sessió de 27 de juliol de 1999, adoptà l'acord de suspendre l'aprovació definitiva de la modificació de referència, fins que es justificara que la tramitació de l'expedient s'ajustava al que estableix la Llei 6/1994, de 15 de novembre, Reguladora de l'Activitat Urbanística.
  
5. La Comissió Informativa de la Comissió Territorial d'Urbanisme de València, en la sessió del 24 de novembre de 1999, emeté un informe relatiu al projecte que ens ocupa, fent compliment del que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
6. La Comissió Territorial d'Urbanisme de València, reunida en la sessió feta el dia 26 de novembre de 1999, adoptà informar favorablement la modificació del Pla General de València referent al canvi de qualificació d'una parcel·la en els carrers Aurora, Fortuna i Bales, i elevar al conseller d'Obres Públiques, Urbanisme i Transports la proposta d'aprovació definitiva.
  
Fonaments de dret
  
1. Respecte al procediment, en aquest cas, s'han observat les prescripcions legalment establides per a les modificacions puntuals de planejament d'aquesta índole, que estan constituïdes pels articles 38 i altres concordants per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
2. Quant al fons de l'assumpte, l'objecte de la modificació és el canvi de qualificació d'una parcel·la compresa en l'illa de cases delimitada pels carrers Aurora, Fortuna, Bales i Escultor F. Siurana a Castellar-Oliveral, que passaria d'eixample, edificable en 3 i 1 altures, a espai lliure d'ús privat.
  
La modificació es justifica en la necessitat de dotar d'un espai lliure un centre docent com a pati de jocs. L'Institut de la Santíssima Trinitat, propietari del solar sol·licità, al seu dia llicència per a la construcció d'un centre docent en aquest emplaçament presentant un projecte que ocupava part del solar i deixava la resta com a espai lliure per a ús com a pati d'esbarjo. La llicència provisional d'ús del pati d'esbarjo quedà condicionada a la presentació d'un projecte de modificació puntual del planejament corresponent.
  
La documentació està completa, a l'efecte del compliment del que preceptua l'article 27 de la LRAU.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
4. El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, de conformitat amb el que estableix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 6.d del Reglament dels Òrgans Urbanístics de la Generalitat Valenciana.
  
Vistos els preceptes legals esmentats i els altres de general i pertinent aplicació, resolc:
  
Aprovar definitivament el canvi de qualificació d'una parcel·la compresa en l'illa de cases delimitada pels carrers Aurora, Fortuna, Bales i Escultor F. Siurana a Castellar-Oliveral, que passaria d'eixample, edificable en 3 i 1 altures, a espai lliure d'ús privat, del Pla General de València.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la sala del contenciós del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercitar qualsevol altre recurs que estime oportú.